CELEX: C2005/296/74
Language: da
Date: 2005-11-26 00:00:00
Title: Sag T-373/05: Sag anlagt den  26. september 2005  — Den Italienske Republik mod Kommissionen for De Europæiske Fællesskaber

26.11.2005   
            
            
               DA
            
            
               Den Europæiske Unions Tidende
            
            
               C 296/37
            
         Sag anlagt den 26. september 2005 — Den Italienske Republik mod Kommissionen for De Europæiske Fællesskaber
   (Sag T-373/05)
   (2005/C 296/74)
   Processprog: italiensk
   Parter
   
      Sagsøger: Den Italienske Republik [ved: Avvocato dello Stato Paolo Gentili]
   
      Sagsøgt: Kommissionen for De Europæiske Fællesskaber
   Sagsøgerens påstande
   Annullation af Kommissionens beslutning K(2005) 2756 af 20. juli 2005, for så vidt som den over for Den Italienske Republik foreskriver en fast korrektion vedrørende tobaksstøtteordningen svarende til 5 % af de oplyste udgifter i 2001 og 2002 for høståret 2000.
   Kommissionen for De Europæiske Fællesskaber tilpligtes at betale sagens omkostninger.
   Søgsmålsgrunde og væsentligste argumenter
   Den italienske regering har over for Retten i Første Instans anfægtet Kommissionens beslutning K(2005) 2756 af 20. juli 2005, meddelt samme dag, for så vidt som den foreskriver en fast finansiel korrektion vedrørende tobaksstøtteordningen svarende til 5 % af de oplyste udgifter i 2001 og 2002 for høståret 2000.
   Til støtte for sagen gør den italienske regering gældende:
   
               1)
            
            
               Mangel på begrundelse i henhold til artikel 253 EF af beslutning K(2005) 2756 af 20. juli 2005 samt overskridelse af magtbeføjelser ved fordrejning af sagens omstændigheder, for så vidt som den anfægtede beslutning foreskriver en fast korrektion af støtten, der er blevet udbetalt for tobaksproduktionen i høståret 2000, uden en fyldestgørende begrundelse vedrørende tilsidesættelsen af relevante bestemmelser og under alle omstændigheder uden hensyntagen til omstændigheder, der ville kunne begrunde beslutningen.
            
         
               2)
            
            
               Tilsidesættelse og fejlagtig anvendelse af artikel 7, stk. 4, i forordning (EF) nr. 1258/1999 (1), for så vidt som beslutningen om en fast korrektion af den støtte, der er blevet udbetalt for tobaksproduktionen i høståret 2000, mangler de nødvendige henvisninger og begrundelser, der kræves ifølge denne bestemmelse.
            
         
      (1)  Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (EFT L 160 af 26.6.1999, s. 103).